หมุนรอบโลก
กรุงเทพฯ (เอเอฟพี) &#8212; สภาแห่งชาติลาวประกาศให้สัตยาบันรับรองการเป็นสมาชิกองค์การการค้าโลก (ดับเบิลยูทีโอ) แล้วเมื่อวันที่ 7 ธ.ค.ที่ผ่านมา ทำให้ลาวสามารถเข้าเป็นสมาชิกดับเบิลยูทีโอได้อย่างเป็นทางการในต้นปีหน้า และกลายเป็นประเทศสมาชิกลำดับที่ 157 หลังจากที่ได้เพียรพยายามขอเข้าร่วมมานานกว่า 15 ปี ทั้งนี้การเป็นสมาชิกจะทำให้ลาวสามารถเข้าถึงโอกาส และเพิ่มปริมาณการค้าการลงทุนจากประเทศสมาชิก รวมถึงคู่ค้าใหม่ๆ ได้มากขึ้น ขณะที่รองนายกรัฐมนตรี ทองลุน สีสุลิด กล่าวว่า การเป็นสมาชิกจะช่วยพัฒนาขีดความสามารถทางการแข่งขัน และกระตุ้นให้ผู้ประกอบการขนาดกลางและขนาดย่อม (เอสเอ็มอี) ในประเทศพัฒนาตนเองมากขึ้น
8 ธ.ค. 2555

กรุงเทพฯ (เอเอฟพี) — สภาแห่งชาติลาวประกาศให้สัตยาบันรับรองการเป็นสมาชิกองค์การการค้าโลก (ดับเบิลยูทีโอ) แล้วเมื่อวันที่ 7 ธ.ค.ที่ผ่านมา ทำให้ลาวสามารถเข้าเป็นสมาชิกดับเบิลยูทีโอได้อย่างเป็นทางการในต้นปีหน้า และกลายเป็นประเทศสมาชิกลำดับที่ 157 หลังจากที่ได้เพียรพยายามขอเข้าร่วมมานานกว่า 15 ปี ทั้งนี้การเป็นสมาชิกจะทำให้ลาวสามารถเข้าถึงโอกาส และเพิ่มปริมาณการค้าการลงทุนจากประเทศสมาชิก รวมถึงคู่ค้าใหม่ๆ ได้มากขึ้น ขณะที่รองนายกรัฐมนตรี ทองลุน สีสุลิด กล่าวว่า การเป็นสมาชิกจะช่วยพัฒนาขีดความสามารถทางการแข่งขัน และกระตุ้นให้ผู้ประกอบการขนาดกลางและขนาดย่อม (เอสเอ็มอี) ในประเทศพัฒนาตนเองมากขึ้น
วอชิงตัน (เอเอฟพี) — หนังสือพิมพ์วอชิงตันโพสต์ ในสหรัฐ จะเริ่มเรียกเก็บค่าบริการจากผู้เข้าอ่านข่าวในเว็บไซต์ของสื่อสิ่งพิมพ์ยักษ์ใหญ่ดังกล่าวในปีหน้า หลังจากที่ก่อนหน้านี้ได้เปิดให้บริการอ่านข่าวได้ฟรีมาโดยตลอด ทั้งนี้สาเหตุการที่วอชิงตันโพสต์ต้องหันมาเรียกเก็บค่าบริการ เป็นเพราะรายได้จากยอดจำหน่ายและโฆษณาบนสื่อสิ่งพิมพ์ที่ลดลง ทางวอชิงตันโพสต์จึงต้องหันมาสร้างรายได้จากผู้อ่านในอินเทอร์เน็ต ตามทิศทางเดียวกับสื่อยักษ์ใหญ่อื่นๆ ในสหรัฐ อาทิ วอลสตรีต เจอร์นัล และนิวยอร์ก ไทมส์